Трэба прызнаць вялікую і прывабную ідэйную моц ірландскай рэспубліканскай традыцыі, часткай якой ёсць права нацыі на супраціў. Брытанска-ірландскі канфлікт, які мае амаль 400-гадовую гісторыю, адлюстраваўся амаль на кожнай ірландскай сям’і, што стварае эмацыйную глебу для зацікаўлення ідэямі экстрэмістаў. Нарэшце, RIRA звязаная з арганізаванай злачыннасцю. Той жа МакКевіт займаўся гандлем зброяй, якую ён прывозіў з Югаславіі, дзе ішла вайна. Агрэсіўны нацыяналізм робіцца часткай крымінальнай субкультуры, інстытуты якой практычна немагчыма разбурыць.